Diari Oficial de la Generalitat Valenciana


Sumari del DOGV 4683, del 03-02-2004 (2004/504)

RESOLUCIÓ de 17 d'octubre de 2003, del conseller de Territori i Habitatge, per la qual s'aprova definitivament la modificació puntual, número 51 del Pla General d'Ordenació Urbana del municipi d'Orihuela (Alacant).
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4683

Data del DOGV
:   03-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/504


Data del document
:   17-10-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Orihuela
    * pla d'urbanisme

RESOLUCIÓ de 17 d'octubre de 2003, del conseller de Territori i Habitatge, per la qual s'aprova definitivament la modificació puntual, número 51 del Pla General d'Ordenació Urbana del municipi d'Orihuela (Alacant). [2004/S504]
  
Vist l'expedient relatiu a la modificació puntual núm. 51 del Pla general d'ordenació urbana del municipi d'Orihuela (Alacant), i de conformitat amb els següents,
  
Antecedents de fet
  
Primer
  
El projecte es va sotmetre a informació pública durant un mes mitjançant acord del Ple de l'Ajuntament del dia 29 de gener de 2002, i l'anunci es va publicar en el Diari Oficial de la Generalitat Valenciana d'11 de març de 2002 i en el diari La Verdad de 6 de març del mateix any. Després del pertinent període d'exposició pública en què no s'hi van presentar al·legacions, va ser aprovat provisionalment pel mateix òrgan en data 30 d'abril de 2002.
  
Segon
  
La documentació està integrada per memòria informativa i justificativa i plànols d'informació i ordenació.
  
Tercer
  
La Comissió Territorial d'Urbanisme d'Alacant, en sessió de data 4 de febrer de 2003, va acordar emetre informe favorable sobre la modificació puntual número 51 del Pla General del municipi d'Orihuela, i supedita la remissió al conseller de Territori i Habitatge fins que s'esmenen les deficiències assenyalades en aquell.
  
Amb data 2 de juliol de 2003,el tècnic del Servei Territorial d'Urbanisme d'Alacant emet un informe en el qual, examinada la documentació aportada per l'Ajuntament d'Orihuela, es consideren esmenades les deficiències assenyalades en l'acord de la CTU de 4 de febrer de 2003, per la qual cosa es pot donar per complit el mencionat acord.
  
Quart
  
El conseller de Territori i Habitatge va informar favorablement la modificació puntual número 51 del Pla General del municipi d'Orihuela (Alacant), a l'efecte del que disposa l'article 55.6 de la Llei Reguladora de l'Activitat Urbanística.
  
Fonaments de dret
  
Primer
  
La tramitació ha sigut conforme al que estableix l'article 38, per remissió del 55.1 i concordants, de la Llei Reguladora de l'Activitat Urbanística i l'article 174 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segon
  
La documentació està completa, a l'efecte del compliment de l'article 27 de la Llei Reguladora de l'Activitat Urbanística, una vegada esmenades les deficiències assenyalades en l'acord de la CTU de data 4 de febrer de 2003.
  
Tercer
  
La proposta planteja la variació parcial del traçat d'un vial de sistema general (en terminologia del mateix pla general) per a acomodar-lo a la realitat física existent. Aquesta realitat física resulta de les actuacions següents segons es desprén del mateix document de modificació:
  
«El 1998, moment en què, per compte d'aquest ajuntament d'Orihuela s'executa l'esmentat vial ocorria el següent:
  
1. El sòl destinat al mencionat vial de sistema general, dins del sòl urbà Los Balcones, estava edificat, presentant un alt grau de consolidació, i resultant la seua alteració pràcticament impossible.
  
2. Confrontants amb els mencionats sectors i ubicat a l'est d'aquests dos hi hauria un depòsit regulador d'aigua, pertanyent al veí Ajuntament de Torrevieja, i que igualment es trobava ubicat sobre el traçat que el Pla General d'Ordenació Urbana establia per al dit vial; resultant que el seu desplaçament ocasionaria costoses despeses que haurien de ser pagades pels poders públics.
  
Tot això va fer que el vial s'executara, en el límit entre aquests dos sectors (Los Balcones i K-1) però fent que el seu traçat discorreguera íntegrament dins de l'àmbit del K-1; al mateix temps la vora est del vial es corbava lleugerament per a salvar el mencionat i confrontant depòsit regulador d'aigua».
  
El document expressa així mateix que:
  
«El contingut de la present modificació puntual del Pla General d'Ordenació Urbana, i referent al planejament detallat afectat pel nou traçat del vial de SG únicament implica la necessitat d'adequar el pla parcial playa Flamenca, sector K-1, «Temps lliure»; i això és així, per ser aquest l'únic sector amb planejament parcial aprovat amb anterioritat a l'execució del citat vial; i per tant realitzat sense tenir en compte el seu traçat actual».
  
Quart
  
Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat Valenciana, tal com recull l'article 40 de la Llei Reguladora de l'Activitat Urbanística.
  
Cinqué
  
Atés que la modificació plantejada s'inclou entre els supòsits de l'article 55.6 de la Llei Reguladora de l'Activitat Urbanística, perquè pretén la legalització d'actuacions urbanístiques irregulars, consta en l'expedient previ informe favorable del conseller de Territori i Habitatge en exercici de les funcions pròpies del Consell Superior d'Urbanisme (disposició transitòria novena de la LRAU).
  
Sisé
  
La competència per a l'aprovació definitiva correspon al conseller de Territori i Habitatge, de conformitat amb el que disposen els articles 55.1 i 39 de la Llei Reguladora de l'Activitat Urbanística, en relació amb l'article 6.e, del Decret 201/2003, de 3 d'octubre, del Consell de la Generalitat pel qual s'aprova el Reglament d'òrgans urbanístics de la Generalitat Valenciana.
  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme d'Alacant, resolc:
  
Aprovar definitivament la modificació puntual número 51 del Pla General d'Ordenació Urbana del municipi d'Orihuela (Alacant).
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptador des de l'endemà a la notificació o publicació d'aquesta, de conformitat amb el que preveu l'article 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.